**Balatonszárszói Közös Önkormányzati Hivatal Jegyzője**

**8624 Balatonszárszó, Hősök tere 1., Tel.:84/362-501**

**TÁJÉKOZTATÓ**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) rendelkezik a szünidei gyermekétkeztetésről, mint kötelező természetbeni ellátásról.

A szünidei gyermekétkeztetés szabályai alapján a szülő, törvényes képviselő kérelmére a települési önkormányzat ingyenesen biztosítja a déli meleg főétkezést a balatonszárszói lakóhellyel, illetve tartózkodási hellyel rendelkező rendszeres gyermekvédelmi kedvezményben részesülő hátrányos helyzetű vagy halmozottan hátrányos helyzetű gyermekek részére.

Balatonszárszó Nagyközség Önkormányzata a szünidei gyermekétkeztetést a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon; az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon biztosítja.

A gyermek alatt a Gyvt. szerinti gyermekfogalom értendő, vagyis a fenti önkormányzati étkeztetési kötelezettség a gyermek öt hónapos korától házasságkötéséig, de legfeljebb a 18. életévének betöltéséig áll fenn.

Az ellátásra való jogosultság a gyermeket abban az esetben is megilleti, amennyiben nem siófoki székhelyű nevelési-oktatási intézményt látogat, illetve akkor is, ha intézményi jogviszonnyal egyáltalán nem rendelkezik.

**A szünidei gyermekétkeztetés igénybevételének időpontjai a 2021/22-es tanévben:**

őszi szünet munkanapjainak idejére: 2021. október 25., 26., 27., 28., 29.

téli szünet munkanapjainak idejére: 2021. december 22., 23., 27., 28., 29., 30., 31.

tavaszi szünet munkanapjainak idejére: 2022. április 14., 19.

nyári szünet 43 munkanapjára: 2022. június 16. - augusztus 31.

* iskolai intézmény zárva tartása idejére
* óvodai valamint bölcsődei intézmény zárva tartása idejére

**Az igénybevétel módja:** déli meleg főétkezés éthordóban, a szülő, törvényes képviselő általi elvitellel.

**Az igénybevétel helyszíne és ideje** **Balatonszárszói Százszorszép Óvoda és Mini Bölcsőde konyáján**

11.00-13.00 óra között

A szünidei gyermekétkeztetés a Balatonszárszói Közös Önkormányzati Hivatal által kiküldött **„Nyilatkozat a Gyvt. 21/C. §-a szerinti szünidei gyermekétkeztetés igénybevételéhez” megnevezésű formanyomtatványon** igényelhető**.** A nyilatkozatot gyermekenként külön kell kitölteni.  
  
A nyilatkozatot a Balatonszárszói Közös Önkormányzati Hivatal 3. számú irodájában (Balatonszárszó, Hősök tere 1.) kell benyújtani ügyfélfogadási időben:

Hétfő: 8.00 - 11.30 és 12.00 - 15.30  
Szerda: 8.00 - 11.30

Csütörtök: 8.00 – 11.30  
Péntek: 8.00 - 12.00